cyanic-selkie/wikianc huggingface dataset:
সুরেন্দ্রনাথ দাশগুপ্ত
কর্মজীবন
১৯৩২ খ্রিস্টাব্দে অধ্যাপক দাশগুপ্ত ভারতীয় দর্শন কংগ্রেসের সভাপতি হিসেবে দায়িত্ব পালন করেন । তাঁর নিজস্ব দার্শনিক মতবাদ― থিওরি অফ ডিপেন্ডেন্ট ইমার্জেন্স নামে পরিচিত ছিল। এই মতবাদ অনুসারে― জড়পদার্থ (matter),  চেতন-পদার্থ (consciousness), জীবন (life), মন (mind) প্রভৃতি গুণগত বৈপরীত্য সত্ত্বেও যে একে অপরটির ওপর নির্ভরশীল তা ব্যক্ত করে।তাঁর বিখ্যাত ছাত্রদের মধ্যে অন্যতম হলেন― মিরসিয়া এলিয়েড এবং দেবীপ্রসাদ চট্টোপাধ্যায়। ১৯৩৬ খ্রিস্টাব্দে লন্ডন এবং ১৯৩৯ খ্রিস্টাব্দে প্যারিসে আন্তর্জাতিক কংগ্রেস অব রিলিজিয়ন'-এ ভারতের প্রতিনিধিত্ব করেন।
ভারতীয় দর্শনের ইতিহাস
১৯৪৫ খ্রিস্টাব্দের নভেম্বরে তিনি কেমব্রিজের ট্রিনিটি কলেজে হিন্দু ধর্মের উপর তিনি জনসাধারণের উদ্দেশ্যে এক বক্তৃতা দেন। এরপর থেকে হৃদরোগে আক্রান্ত হয়ে শয্যাশায়ী হন তিনি। ইংল্যান্ডে অবস্থানকালে তিনি অসুস্থতা সত্ত্বেও, ঘনিষ্ঠ ছাত্রদের সাথে প্রায়শই যোগাযোগ রাখতেন। তিনি পাঁচ বছর (১৯৪৫-৫০) ইংল্যান্ডে ছিলেন। তারপরও তিনি কেমব্রিজ ইউনিভার্সিটি প্রেস হতে তাঁর এ হিস্ট্রি অফ ইন্ডিয়ান ফিলজফি-র চতুর্থ খণ্ড, কলকাতা বিশ্ববিদ্যালয়ের এ হিস্ট্রি অফ স্যান্সক্রিট লিটারেচার, রবীন্দ্রনাথ, দ্য পোয়েট অ্যান্ড ফিলজফার এবং বাংলায় নন্দনতত্ত্বের উপর একটি বই কলকাতার এক প্রকাশকের সহযোগিতায় প্রকাশ করেন। ১৯৫০ খ্রিস্টাব্দে তিনি দেশে ফিরে লখনউ-এ বসবাস করতে থাকেন। ১৯৫১ খ্রিস্টাব্দে, পণ্ডিত জওহরলাল নেহরুর সহযোগিতায় এ হিস্ট্রি অফ ইন্ডিয়ান ফিলজফি-র পঞ্চম ও শেষ খণ্ড রচনা শুরু করেন।
মুক্তিবাহিনী
মুক্তিবাহিনীর শুরু
পশ্চিম পাকিস্তানি সেনাবাহিনীর নৃশংস হত্যাকাণ্ডের মুখে অগণিত অসহায় মানুষ ভারতের পূর্বাঞ্চলের রাজ্যগুলোতে আশ্রয়প্রার্থী হতে থাকে (আনুমানিক ১ কোটি শরণার্থী), যা পরবর্তীতে মুক্তিযুদ্ধের গতিপ্রকৃতিতে একটা নতুন মাত্রা দেয়। বাংলার মানুষের অসহনীয় মানবিক দূর্যোগের মুখে ভারত সরকার মুক্তিবাহিনীকে সর্বোতভাবে সহযোগিতা করা শুরু করে।
যুদ্ধকালীন সংগঠন
মূলত ভারতীয় সেনাবাহিনী দ্বারা প্রশিক্ষিত এবং অস্ত্রে সজ্জিত মুক্তিবাহিনী-এর বাইরেও পৃথক ( জাতীয়তাবাদী বা বামপন্থি ) নেতৃত্বে কিছু স্বতন্ত্র গেরিলা বাহিনী সফলভাবে কিছু জায়গা নিয়ন্ত্রণ করছিলো।
শূন্যস্থান
পরিমাপ
কোন ব্যবস্থায় পদার্থের পরিমাণ ,শূন্যস্থানের গুণ দ্বারা নির্দেশ করা হয়। যেমন উচ্চগুণের শূন্যস্থানে খুবই কম সংখ্যক পদার্থ থাকে। শূন্যস্থান মূলত পরিমাপ করা হয় এর পরম চাপের মাধ্যমে। কিন্তু তাপমাত্রা ও রাসায়নিক গঠনের জন্য পরবর্তি স্থিতিমাপের প্রয়োজন পরে।অবশিষ্ট গ্যাসের গড়মুক্ত পথ হল এমন একটি স্থিতিমাপ। পরপর দুটি ধাক্কার মধ্যে একটী অণু যে গড় দুরত্ব অতিক্রম করে তাকে গড় মুক্ত পথ বলে।গ্যাসের ঘনত্বের সাথে সাথে গড়মুক্ত পথ হ্রাস পায় এবং যখন গড়মুক্ত পথ কক্ষের,পাম্প,মহাকাশযান, বা অন্য যে কোন উপস্থিত বস্তুর থেকেও বড় হয়, প্রবাহী বলবিদ্যার কন্টিনোম ধারণা আর প্রযোজ্য হয় না। শূন্যস্থানের এই অবস্থা কে বলে উচ্চ শূন্যস্থান, এবং প্রবাহীর প্রবাহের শিক্ষা কে প্রচলিত ব্যবস্থায় গ্যাসকণা গতিবিদ্যা বলে। বায়ুমন্ডলীয় চাপে বাতাসের গড়মুক্ত পথ খুবই ছোট ৭০ ন্যানোমিটার কিন্তু ১০০মিলিপ্যাসকেলে কক্ষতাপমাত্রায় বাতাসের গড়মুক্ত পথ হল সর্বসাকুল্যে ১০০মিলিমিটার যা বায়ুশূন্য টিউবে থাকে।গড়মুক্ত পথ পাখার আকারের থেকে বড় হলে ক্রকের রেডিওমিটার চালু হয়। থাম্ব|ক্রুকের রেডিওমিটারঅর্জন বা পরিমাপের জন্য প্রযুক্তি অনুসারে শূন্যস্থানের গুণাবলি পরিসরে বিভক্ত হয়।এই পরিসরের সার্বজনীন সংজ্ঞা নেই কিন্তু এর প্রচলিত ব্যবহার নিচে দেয়া হল।মহাশূন্যে আমাদের কক্ষপথের ভ্রমণ এবং ছায়াপথ সংক্রান্ত বিশাল স্থানের জন্য বিভিন্ন উচ্চতায় চাপ বিভিন্ন হয়।
১ atm এর কাছাকাছি পরিমাপগুলো
চাপের SI একক হল প্যাসকেল (সংকেত Pa) কিন্তু শূন্যস্থানকে প্রায়ই টর একক দ্বারা মাপা হয় যা ইতালীয় পদার্থবিদ টরিসিলির নামানুসারে এসেছে।ম্যানোমিটারে পারদের এক মিলিমিটার সরণই হল এক টর। ১টর = পরম শূন্য চাপের উপরে ১৩৩.৩২২ প্যাসকেল।শূন্যস্থান প্রায়ই ব্যারোমেট্রিক পাল্লায় পরিমাপ করা হয় অথবা বায়ুমণ্ডলীয় চাপের শতকরা হিসেবে। নিম্ন শূন্যস্থানকে প্রায়ই পারদউচ্চতা বা আদর্শ বায়মন্ডলীয় চাপের নিচের প্যাসকেলে পরিমাপ করা হয়।  “বায়ুমণ্ডলীয় নিচে” মানে হল আদর্শ চাপ ও বর্তমান বায়ুমণ্ডলীয় চাপ সমান। অন্যকথায় অধিকাংশ নিম্ন শূন্যস্থান গেজ যে পাঠ দেয়, যেমন ৫০.৭৯ টর। অনেক কম দামি  নিম্ন শূন্যস্থান গেজের যান্ত্রিক ত্রুটি থাকে এবং ০ টরের একটি বায়ুশূন্যতা দেখাতে পারে কিন্তু এর জন্য ২ ধাপের ঘূর্ণমান পাখা বা অন্যান্য মাঝারি ধরনের বায়ুশূন্য পাম্প দরকার হবে ১ টরের  আরো অনেক বাইরে (তুলনায় কম) যেতে।
পরিমাপক যন্ত্রগুলো
তাপ পরিবাহী গেজ চাপের সাথে তাপ পরিবহন হ্রাসের উপর নির্ভর করে। এই ধরনের গেজে একটি তার কুন্ডুলি তড়িৎ প্রবাহের মাধ্যমে উত্তপ্ত করা হয়। একটি তাপীয়জোড় বা রোধকীয় তাপমাত্রা নির্নায়ক (RTD) এর মাধ্যমে কুন্ডুলির তাপমাত্রা পরিমাপ করা যেতে পারে।যা আশে পাশের গ্যাসে তাপীয় পরিবহনের জন্য নির্গত তাপের উপর নির্ভর করে। থাম্ব|পিরানি গেজ এইরকমই আরেকটি গেজ হল পিড়ানি গেজ। এতে একক প্লাটিনামের কুন্ডুলি ও আরটিডি থাকে। ১০ টর থেকে  ১০−৩ টর এ এই গেজ কার্যকর হয়, তবে তারা পরিমাপকৃত গ্যাসের রাসায়নিক প্রস্তুতিতে সংবেদনশীল।
পাম্প করা এবং পারিপার্শ্বিক বায়ুচাপ
অতি উচ্চ বায়ুশুন্যতায় সূক্ষ্ম ফুটো এবং গ্যাস নিঃসারক উৎসকেও বিবেচনা করতে হবে।অ্যালুমিনিয়াম ও প্যালাডিয়াম এর পানি শোষণ হল গ্যাস নিঃসারকের অগ্রহণযোগ্য উৎস এবং টাইটেনিয়াম বা স্টিলের শোষকতাও চিন্তা করতে হবে। কিছু তেল ও গ্যাস চরম বায়ুশূন্যতা সিদ্ধ হয়। গবেষণাগারে অর্জনযোগ্য নিম্নচাপ হল ১০−১৩ টর ( ১৩ pPa).
মানুষ ও প্রাণীর উপর প্রভাব
একটি গবেষণা ইঙ্গিত দেয় যে উদ্ভিদ প্রায় 30 মিনিট ধরে একটি কম চাপের (১.৫ kPa) পরিবেশে টিকতে পারবে।
বায়ুমণ্ডলীয় চাপের তুলনায় অনেক কম চাপে ঠাণ্ডা বা অক্সিজেন সমৃদ্ধ পরিবেশে জীবন টিকে থাকতে পারে, অক্সিজেনের ঘনত্ব যতদিন আদর্শ সমুদ্রতলের উচ্চতা বায়ুমণ্ডলের এর অনুরূপ না হয়। ৩ কিমি পর্যন্ত উচ্চতায় ঠাণ্ডা বায়ুর তাপমাত্রা খুঁজে পাওয়া যায়, সাধারণত কম চাপ এর জন্য । এই উচ্চতার উপরে, অক্সিজেন সমৃদ্ধি প্রয়োজন মানুষের মধ্যে উচ্চতায় অসুস্থতা প্রতিরোধ করতে যার পূর্ববর্তী আবহাত্তয়ায় অভ্যস্তকরণ করা হয়নি এবং স্পেসসুইট ১৯ কিমি উপরে ইবুলিজম প্রতিরোধ জন্য আবশ্যকীয়। অধিকাংশ স্পেসসুইট মাত্র ২০ kPa (১৫০ টর) বিশুদ্ধ অক্সিজেন  ব্যবহার করে। এই চাপ যথেষ্ট উচ্চ ইবুলিজম প্রতিরোধ করতে। কিন্তু বিসংকোচন অসুস্থতা এবং গ্যাস ইবুলিজম এখনও ঘটতে পারে,বিসংকোচন হার ঠিক না করলে।
কেন্দ্রীয় অ্যাডিলেড মসজিদ
ইতিহাস
বাম|থাম্ব| অ্যাডিলেড মসজিদ ঐতিহাসিক ফলক হাদজি মোল্লা মেরবান অস্ট্রেলিয়ান ওভারল্যান্ড টেলিগ্রাফ লাইনে উট দলের নেতৃত্ব দেওয়ার পরে অ্যাডিলেড শহরে অবসর গ্রহণ করেন এবং পরবর্তীকালে একজন সম্মানিত আধ্যাত্মিক নেতা হয়ে ওঠেন। এবং তিনি একটি মসজিদ নির্মাণের পদক্ষেপে নেতৃত্ব দেন। কোয়েটা জেলার (বর্তমানে পাকিস্তান) আব্দুল ওয়াদি এবং ওয়েলসের এলাকায় ব্যবসায়ী, উটচালক, মসজিদের তহবিলদাতা এবং নির্মান কাজে সহযোগি হয়েছিলেন। অ্যাডিলেড ও মেলবোর্ন থেকেও ক্ষুদ্র মুসলিম সম্প্রদায়ের অনুদানের মাধ্যমে তহবিল সংগ্রহ করা হয়েছিল।
লর্ড উইলিয়াম বেন্টিংক
কর্মজীবন
বেন্টিংক ২৮ জানুয়ারি ১৭৯১ সালে ১৬ বছর বয়সে রাজকীয় বাহিনীর কোল্ডসিট্রম গার্ড রেজিমেন্টে যোগদান করেন। ৪ আগস্ট ১৭৯২ সালে ২য় ড্রাগুন রেজিমেন্টে তিনি ক্যাপ্টেন-লেফটেন্যান্ট পদে পদোন্নতি পান। ৬ এপ্রিল ১৭৯৩ সালে তিনি ক্যাপ্টেন পদে পদন্নোতি পান। ২৯ মার্চ ১৭৯৪ সালে তিনি মেজর হিসাবে পদোন্নতি পান। একই বছর জুলাই মাসে তিনি লেফটেন্যান্ট-কর্ণেল হিসাবে ২৪ ড্রাগন রেজিমেন্টে যোগদান করেন। ৯ জানুয়ারি ১৭৯৮ সালে বেন্টিংক কর্ণেল পদে পদন্নোতি পান ১৮০৩ সালে কিছুটা আকস্মিকভাবে ব্রিটিশ ভারতের মাদ্রাজের গভর্নর নিয়োগ করা হয়। ১৮০৫ সালের ১ জানুয়ারি তাকে মেজর জেনারেল পদে পদন্নোতি দেয়া হয়। বেন্টিংকের শাসনকাল মোটামুটি সফল ছিল। ১৮০৬ সালে ভেলোরে সংগঠিত এক বিদ্রোহের সূত্রধরে তার শাসনকালের সমাপ্তি হয়। সামরিকবাহিনীতে ভারতীয় সৈনিকদের তাদের দেশীয় পোশাক পরিধানের উপর এক নিষেধাজ্ঞার পরিপ্রেক্ষিতে এই বিদ্রোহ সংগঠিত হয় এবং ১৮০৭ সালে তাকে গ্রেট ব্রিটেনে ফেরত নেয়া হয়।
জুগুম লিঙ্গ
জুগুম পেনিস, হল ১৮ শতাব্দীতে তৈরি একটি হস্তমৈথুনবিরোধী ডিভাইস। এতে দানাদার দাঁত সহ একটি স্টিলের ক্লিপ রয়েছে যা পুরুষাঙ্গের অযাচিত উত্থাপনকে আটকাতে সাহায্য করতে পারে। হস্তমৈথুন রোধ করতে এবং স্বপ্নদোষ নামক অসুস্থতা নিরাময়ের জন্য ডিজাইন করা ১৭০০ দশকের অনেকগুলি ডিভাইসের মধ্যে এটি একটি।
বেতুল লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বহেরাতলা উত্তর ইউনিয়ন
বহেরাতলা উত্তর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৯টি গ্রাম নিয়ে গঠিত। বহেরাতলা উত্তর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
আবদুস সালাম (সাংবাদিক)
মৃত্যু
১৯৭৭ সালের ১৩ই ফেব্রুয়ারি তারিখে এক আকস্মিক হৃদ-আক্রমণে ৬৬ বছর বয়সে তিনি মৃত্যুবরণ করেন।
হুয়ান গ্রিস
প্রারম্ভিক জীবন
গ্রিস ১৮৮৭ সালের ২৩শে মার্চ মাদ্রিদে জন্মগ্রহণ করেন। তিনি মাদ্রিদ স্কুল অব আর্টস অ্যান্ড সায়েন্সেসে প্রকৌশল বিষয়ে পড়াশোনা করেন। ১৯০২ থেকে ১৯০৪ সালে তিনি স্থানীয় পাক্ষিক পত্রিকায় চিত্রাঙ্কনের সাথে জড়িত ছিলেন। ১৯০৪ থেকে ১৯০৫ সালে তিনি শিক্ষায়তনিক চিত্রশিল্পী হোসে মোরেনো কারবোনেরোর অধীনে চিত্রাঙ্কন বিষয়ে পড়াশোনা করেন। ১৯০৫ সালে তিনি হোসে ভিক্তোরিয়ানো গোন্সালেস থেকে তার নাম পরিবর্তন করে হুয়ান গ্রিস রাখেন।
দ্য সানডে টাইমস
দ্য সানডে টাইমস রবিবারের বাজারে মানের দিক থেকে প্রভাবশালী অবস্থান দখল করে নিয়েছে; এর মাত্র ৬৫০,০০০-এর অধিক প্রচলন এটিকে প্রধান প্রতিদ্বন্দ্বী, সানডে টেলিগ্রাফ এবং অবজারভার সংবাদপত্রের থেকে এগিয়ে রেখেছে। ২০০০-এর দশকের গোড়ার দিকে অন্যান্য কয়েকটি জাতীয় পত্রিকা ট্যাবলয়েড ফর্ম্যাটে স্থানান্তরিত হলে, সানডে টাইমস বৃহত্তর ব্রডশিট ফর্ম্যাট ধরে রেখেছে এবং বলেছে যে এটি অবিরত থাকবে। ডিসেম্বর ২০১৯ পর্যন্ত, এটি সহোদর সংবাদপত্র দ্য টাইমসের চেয়ে ৭৫% বেশি কপি বিক্রি করেছে, যা সোমবার থেকে শনিবার প্রকাশিত হয়।
গর্গ মুনি
প্রারম্ভিক জীবন
গর্গ মুনির স্ত্রীয়ের নাম ও বিবরণ সম্পর্কে স্পষ্টধারণা না থাকলেও তার গার্গ্য নামে এক পুত্রসন্তান ছিলো বলে জানা যায়৷ গার্গ্য অথর্ববেদের একাধিক শ্লোকের দ্রষ্টা এবং কালযাবনের পিতা ছিলেন৷
গর্গ ও কৃষ্ণ
"কৃষ্ণ" নামটির তাৎপর্য বিষয়ে তাকে প্রশ্ন করা হলে তিনি বলেন, নবজাত বালককে দেওয়া এই কৃৃষ্ণ নামটি তিনি পট্টীশ্বরম নামক স্থানে (বর্তমানে তামিলনাড়ু রাজ্যের তাঞ্জাবুর জেলাতে অবস্থিত) দীর্ঘ বৎসর যাবৎ তপস্যার মাধ্যমে এক পরম শক্তি দ্বারা প্রদত্ত৷
হরিশংকর জলদাস
শিক্ষাজীবন
গ্রাম থেকে দুই মাইল দূরে আদাবস্যার নামে পরিচিত দেবেন্দ্রলাল দে'র পাঠশালায় প্রাথমিক শিক্ষা দিয়ে শিক্ষাজীবনের শুরু। তিনি পতেঙ্গা উচ্চবিদ্যালয়ে ১৯৬৬ সালে ভর্তি হয়ে ষষ্ঠ থেকে দশম শ্রেণি পর্যন্ত অধ্যয়ন করে ১৯৭১ (পরীক্ষা হয় ১৯৭২ সালে) সালে এসএসসি পাশ করেন। এরপর চট্টগ্রাম কলেজ ও চট্টগ্রাম বিশ্ববিদ্যালয়ে পড়াশোনা করেন। চট্টগ্রাম বিশ্ববিদ্যালয়ের বাংলা বিভাগ থেকে তিনি ‘নদীভিত্তিক বাংলা উপন্যাস ও কৈবর্ত জনজীবন’ বিষয়ে গবেষণা করে ১৯৮২ সালে পিএইচডি ডিগ্রি লাভ করেন।
বেলন
বেলন হল সিলিন্ডারাকৃতির রান্নাঘরে ব্যবহৃত সরঞ্জামবিশেষ, যা মূলতঃ খামির আকৃতি দিতে ও সমতল করতে ব্যবহৃত হয়। বেলন সাধারণত দু' ধরনের হয়; রোলার ও রড। রোলার জাতীয় বেলনে একটি পুরু সিলিন্ডারাকৃতি রোলার দু' পাশে ছোট্ট দুটো হাতল দিয়ে যুক্ত থাকে; রড জাতীয় বেলন সাধারণত ক্রমাগত সরু হয়ে যাওয়া দন্ডবিশেষ। বিভিন্ন উপকরণ ও ধরনের বেলন রান্নাঘরে নানান ধরনের কাজে এদের সুবিধানুযায়ী ব্যবহৃত হয়।
বড় সরালী
বিস্তৃতি
কানাডা, যুক্তরাষ্ট্র, মেক্সিকো, মধ্য আমেরিকা, ক্যারিবিয়ান দ্বীপসমূহ, দক্ষিণ আমেরিকার কলম্বিয়া, ইকুয়েডর, ব্রাজিল, বলিভিয়া, ভেনেজুয়েলা, সুরিনাম, প্যারাগুয়ে, উরুগুয়ে, আর্জেন্টিনা, চিলি, পেরু, ফরাসি গায়ানা, মধ্য ও দক্ষিণ আফ্রিকার দেশ সমূহ, মাদাগাস্কার, কমোরোস দ্বীপপুঞ্জ, ভারত, পাকিস্তান, বাংলাদেশ, নেপাল, মিয়ানমার, শ্রীলঙ্কা, ভুটান প্রভৃতি দেশে ও অঞ্চলে বড় সরালীর দেখা মেলে।
আবাসস্থল
বড় সরালী মিঠাপানির হাঁস। বড় হ্রদ, বিল, জলাভূমি ও জলপূর্ণ আবাদি জমি এদের প্রিয় আবাসস্থল। জলজ উদ্ভিদপূর্ণ জলাশয় এদের প্রথম পছন্দ। ধানক্ষেত এদের অন্যতম বিচরণস্থল। এরা বড় গাছপালার তুলনায় ছোট ঝোপঝাড়ে বিচরণ করতে বেশি পছন্দ করে।
ভান্ডারীকান্দি ইউনিয়ন
ভৌগোলিক উপাত্ত
এ ইউনিয়নে হাট-বাজার রয়েছে ৪টি।
ফারিহা পারভেজ
প্যাশন (২০০৫)
সাদফ স্টেরিওর অধীনে ২০০৫ সালে ৬ষ্ঠ অ্যালবাম প্যাশন প্রকাশিত হয়েছিল। এই অ্যালবামে ১২টি গান রয়েছে। "ইয়াদ পিয়া কি" (উস্তাদ বড় গোলাম আলি খানকে শ্রদ্ধাঞ্জলি) জাওয়াদ বশির পরিচালিত প্রথম ভিডিও। এই 'থুমরি' প্রথম "দ্য মিউজিক অ্যাওয়ার্ডস" (টিএমএ) -তে সেরা বল্লাদের পুরস্কারও পেয়েছিল।
চৈনিক বৌদ্ধধর্ম
হান রাজবংশের (২০২ খ্রিষ্টপূর্বাব্দ-২২০ খ্রিস্টাব্দ) সময় চীনে বৌদ্ধধর্ম প্রথম প্রবর্তিত হয়েছিল। চীনা ভাষায় ভারতীয় বৌদ্ধ ধর্মগ্রন্থাবলির একটি বৃহৎ অংশের অনুবাদ এবং এই অনুবাদগুলিকে ( তাওবাদী এবং কনফুসীয় রচনাগুলির সাথে) একটি চীনা বৌদ্ধ ত্রিপিটকে অন্তর্ভুক্ত করার ফলে কোরিয়া, জাপান, ভিয়েতনাম সহ সমগ্র পূর্ব এশিয়ার সাংস্কৃতিক ক্ষেত্রে বৌদ্ধধর্মের প্রসারের সুদূরপ্রসারী প্রভাব রয়েছে। চীনা বৌদ্ধধর্মও বৌদ্ধ চিন্তা ও অনুশীলনের বিভিন্ন অনন্য ঐতিহ্য গড়ে তুলেছে, যার মধ্যে রয়েছে তিয়ান্তাই, হুয়ায়ান্, চান্ বৌদ্ধধর্ম এবং শুদ্ধ ভূমি বৌদ্ধধর্ম ।
হান রাজবংশ (২০৬ খ্রিস্টপূর্ব-২২০ খ্রিস্টাব্দ)
২০০৪ সালে, পিকিং ইউনিভার্সিটির ইতিহাসের অধ্যাপক রং ষিনজিয়াং, গান্ধারী বৌদ্ধ গ্রন্থ সহ সাম্প্রতিক আবিষ্কার ও গবেষণার বহু-বিষয়ক পর্যালোচনার মাধ্যমে ভূ-ভূমি এবং সামুদ্রিক অনুমানগুলি পুনরায় পরীক্ষা করেন এবং উপসংহারে আসেন:
গুহ্যবৌদ্ধধর্মের আগমন
তারা চীনাদের কাছে একটি রহস্যময়, গতিশীল এবং যাদুকরী শিক্ষা নিয়ে এসেছিল, যার মধ্যে মন্ত্র সূত্র এবং বিস্তারিত আচারগুলি অন্তর্ভুক্ত ছিল যা একজন ব্যক্তি বা সাম্রাজ্যকে রক্ষা করার জন্য, মৃত্যুর পরে একজন ব্যক্তির ভাগ্যকে প্রভাবিত করার জন্য, এবং বিশেষ করে জনপ্রিয়, খরার সময়ে বৃষ্টি আনার জন্য। এটা আশ্চর্যের কিছু নয় যে, সম্রাট তাং জুয়ানজং তিনজন গুরুর কাছ থেকে সমাদৃত হয়েছিল এবং তাদের শিক্ষাগুলি দ্রুত তাং দরবারে এবং অভিজাতদের মধ্যে গ্রহণ করা হয়েছিল। রাজধানীর মন্দিরে মন্ত্রযান বেদি স্থাপন করা হয়েছিল এবং সম্রাট তাং দাইজং (র. 762-779) এর সময়ে উচ্চ শ্রেণীর মধ্যে এর প্রভাব দাওবাদকে ছাড়িয়ে যায়। যাইহোক, অমোঘবজ্র এবং দাইজং এর মধ্যে সম্পর্ক বিশেষভাবে ভাল ছিল। জীবনে সম্রাট, অমোঘবজ্র কে উপাধি এবং উপহার দিয়েছিলেন এবং যখন 774 সালে গুরু মারা যান, তখন তিনি একটি স্তুপ বা অন্ত্যেষ্টিক্রিয়ার স্মৃতিস্তম্ভ দিয়ে তাঁর স্মৃতিকে সম্মান করেছিলেন। অমোঘবজ্র-র একজন শিষ্য গুরু হুইগুও, কূকাইকে কিছু গুহ্যবৌদ্ধ শিক্ষা প্রদান করেছিলেন যার মধ্যে দ্বিরাজ্যের মণ্ডল, গর্ভ রাজ্য এবং হীরক রাজ্য অন্তর্ভুক্ত ছিল। কূ
৮৪৫ এর তাং রাষ্ট্রীয় দমন
অন্যান্য উপাদানের মধ্যে বৌদ্ধদের সমাজ থেকে প্রত্যাহার অন্তর্ভুক্ত ছিল, যেহেতু চীনারা বিশ্বাস করত যে চীনাদের পারিবারিক জীবনের সাথে জড়িত হওয়া উচিত। বৌদ্ধ মন্দির ও মঠের সম্পদ, কর-ছাড়ের অবস্থা এবং ক্ষমতাও অনেক সমালোচককে বিরক্ত করেছিল।
প্রাক-কমিউনিস্ট বিপ্লব
চীনের আধুনিকীকরণের ফলে চীনা সাম্রাজ্যের অবসান ঘটে এবং চীন প্রজাতন্ত্রের ইনস্টলেশন, যা কমিউনিস্ট বিপ্লব এবং 1949 সালে গণপ্রজাতন্ত্রী চীনের ইনস্টলেশন পর্যন্ত মূল ভূখণ্ডে স্থায়ী হয়েছিল যা ROC সরকারের বহিষ্কারের দিকে পরিচালিত করেছিল। তাইওয়ানের কাছে।
1949 সাল পর্যন্ত, দক্ষিণ-পূর্ব এশীয় দেশগুলিতে মঠগুলি তৈরি করা হয়েছিল, উদাহরণস্বরূপ, গুয়াংহুয়া মঠের সন্ন্যাসীরা, চীনা বৌদ্ধধর্ম প্রচারের জন্য। বর্তমানে, গুয়াংহুয়া মঠের মালয় উপদ্বীপ এবং ইন্দোনেশিয়ায় সাতটি শাখা মঠ রয়েছে। অনেক চীনা বৌদ্ধ শিক্ষক কমিউনিস্ট বিপ্লবের সময় চীনের মূল ভূখণ্ড ত্যাগ করেন এবং হংকং এবং তাইওয়ানে বসতি স্থাপন করেন।
তংমি
পুনরুজ্জীবন প্রধানত চীনা বৌদ্ধ সন্ন্যাসীদের দ্বারা প্রচার করা হয় যারা দীক্ষা নেওয়ার জন্য কোয়া পর্বতে ভ্রমণ করে এবং শিঙ্গন ঐতিহ্যের আচার্য হিসাবে ধর্ম সংক্রমণ গ্রহণ করে এবং যারা তাদের প্রশিক্ষণ শেষ হওয়ার পরে তাইওয়ানে গুপ্ত শিক্ষা ও অনুশীলন ফিরিয়ে আনে। যদিও এই চীনা আচার্যদের মধ্যে কেউ কেউ আনুষ্ঠানিকভাবে কোয়াসান শিংগন-শু-এর তত্ত্বাবধানে এবং জাপানি শিঙ্গনের চীনা শাখার মন্ত্রী হিসেবে থাকতে বেছে নিয়েছেন, অন্য অনেক আচার্য জাপান থেকে ফিরে আসার পর তাদের নিজস্ব চীনা বংশ স্থাপন করে শিঙ্গন থেকে নিজেদের আলাদা করতে বেছে নিয়েছেন। পরবর্তী গোষ্ঠীর সদস্যরা, শিঙ্গন থেকে তাদের গোঁড়ামি এবং বৈধতা অর্জন করার সময়, নিজেদেরকে শুধুমাত্র জাপানি শিঙ্গনের দূত হিসেবে কাজ করার পরিবর্তে গুপ্ত বৌদ্ধধর্মের একটি স্বতন্ত্র চীনা ঐতিহ্যকে পুনঃপ্রতিষ্ঠা হিসেবে দেখেন, যেভাবে কুকাই তার নিজস্ব জাপানি সম্প্রদায়ের সূচনা করেছিলেন। চীনা শিক্ষকদের কাছ থেকে এটি শেখার পরে রহস্যময় বৌদ্ধধর্ম। একটি প্রাসঙ্গিক উদাহরণ হল মাস্টার উগুয়াং (悟光上師), যিনি 1971 সালে জাপানে একজন শিঙ্গন আচার্য হিসেবে দীক্ষিত হন। তিনি পরের বছর তাইওয়ানে মন্ত্র স্কুল ব্রাইট লিনেজ প্রতিষ্ঠা করেন, যা নিজেকে শিংগনের একটি শাখার পরিবর্তে চাইনিজ এসোটেরিক বৌদ্ধ সংক্রমণের পুনরুত্থান হিসাবে স্বীকৃতি দেয়। তাইওয়ানের কিছু তাংমি সংস্থা যা পুনরুজ্জীবনের ফলে হয়েছে:
সংস্কার এবং খোলা - দ্বিতীয় বৌদ্ধ পুনরুজ্জীবন
দেং জিয়াওপিং কর্তৃক বোলুয়ান ফানঝেং -এর বাস্তবায়নের পর থেকে, 1982 সালে চীনা বৌদ্ধধর্মের একটি নতুন পুনরুজ্জীবন ঘটতে শুরু করে।   সাংস্কৃতিক বিপ্লবের সময় ক্ষতিগ্রস্ত কিছু প্রাচীন বৌদ্ধ মন্দিরের অনুমতি দেওয়া হয়েছিল। পুনরুদ্ধার করা হবে, প্রধানত বিদেশী চীনা বৌদ্ধ গোষ্ঠীর আর্থিক সহায়তায়। সন্ন্যাসীদের অর্ডিনেশন শেষ পর্যন্ত অনুমোদিত হয়েছিল কিন্তু সরকার থেকে কিছু প্রয়োজনীয়তা এবং নতুন বৌদ্ধ মন্দির তৈরি করা হচ্ছে। বিপ্লবের সময় যে সন্ন্যাসীদের বন্দী করা হয়েছিল বা ভূগর্ভে চালিত হয়েছিল তাদের মুক্তি দেওয়া হয়েছিল এবং বৌদ্ধ শিক্ষা প্রচারের জন্য তাদের মন্দিরে ফিরে যাওয়ার অনুমতি দেওয়া হয়েছিল। উদাহরণস্বরূপ, সন্ন্যাসী ঝেনচান (真禪) এবং মেংকান (夢參), যারা চ্যান এবং হুয়ান ঐতিহ্যে প্রশিক্ষিত ছিলেন, তারা চীনের পাশাপাশি মার্কিন যুক্তরাষ্ট্রের মতো অন্যান্য দেশে ব্যাপকভাবে ভ্রমণ করেছেন এবং চ্যান এবং হুয়ান উভয় শিক্ষার উপর বক্তৃতা দিয়েছেন। হাইয়ুন, সন্ন্যাসী যিনি তাইওয়ানে হুয়ান স্টাডিজ অ্যাসোসিয়েশন প্রতিষ্ঠা করেছিলেন, তিনি ছিলেন মেংকানের একজন শিষ্য।
পশ্চিমে চীনা বৌদ্ধধর্ম
প্রথম প্যাটার্নে, ধর্মীয় বিশ্বায়ন হল অভিবাসীদের স্থানীয় সাংস্কৃতিক ঐতিহ্যের প্রতিস্থাপনের একটি পণ্য। উদাহরণস্বরূপ, অনুরূপ অভিবাসন অভিজ্ঞতার লোকেরা সম্মিলিত ধর্মীয় কার্যকলাপের জন্য তাদের সমিতির কাঠামোর মধ্যে একটি বুদ্ধ হল (佛堂) প্রতিষ্ঠা করে।
তৃতীয় প্যাটার্নে, ধর্মীয় বিশ্বায়ন বিভিন্ন স্থানে সদস্যদের মধ্যে সরাসরি মিথস্ক্রিয়া নিশ্চিত করতে ওয়েবসাইট, ব্লগ, ইমেল এবং সোশ্যাল মিডিয়ার মতো তথ্য প্রযুক্তির ব্যবহার এবং সদস্য ও তাদের নেতার মধ্যে বৈশিষ্ট্যযুক্ত। জুন হং লু এর নেতৃত্বে বৌদ্ধ সংগঠন এই ধরনের গোষ্ঠীর একটি আদর্শ উদাহরণ। <references group="টীকা" />
গোপেশ্বর বন্দ্যোপাধ্যায়
গোপেশ্বর বন্দ্যোপাধ্যায় (১৮৮০-১৯৬৩) একজন ভারতীয় শাস্ত্রীয় সংগীত গায়ক এবং সঙ্গীতজ্ঞ ছিলেন। তিনি হিন্দুস্তানি শাস্ত্রীয় সংগীতের বিষ্ণুপুর ঘরানায় গান গাইতেন, যার উদ্ভব পশ্চিমবঙ্গের বিষ্ণুপুর থেকে। তিনি রবীন্দ্রসঙ্গীত ছাড়াও খেয়াল এবং ধ্রুপদ গানের জন্য খ্যাতিমান ছিলেন। তিনি ঠুংরীও গাইতেন এবং তার গাওয়া একটি বিখ্যাত ঠুংরী হল মিশ্র খাম্বাজ রাগের কন গলি গ্যায়ো শ্যাম। গানটি খুব জনপ্রিয় হয়েছিল। সঙ্গীতজ্ঞ হিসাবে তিনি ধ্রুপদ ও রবীন্দ্রসঙ্গীতের স্বরলিপিসহ কয়েকটি বিরল গানের বই প্রকাশ করেছিলেন। তিনি ১৮৯৫ সালে বর্ধমানের মহারাজার সভায় সঙ্গীতশিল্পী হিসাবে তার সঙ্গীত জীবন শুরু করেছিলেন এবং ১৯২৪ সাল পর্যন্ত ২৯ বছর ধরে সেখানে কাজ করেছিলেন। এরপরে তিনি কলকাতায় চলে আসেন। তার সঙ্গীত জীবনের শেষের দিকে, ১৯৬২ সালে তাঁকে সংগীত নাটক আকাদেমি ফেলোশিপে ভূষিত করা হয়েছিল, এটি ভারতের জাতীয় সঙ্গীত, নৃত্য ও নাটক একাডেমি সংগীত নাটক আকাদেমির দেওয়া সর্বোচ্চ সম্মান।
পিনাক
পিণাক হলো শিবের ধনুক বা হরধনুর মূল নাম, যা তার প্রলয়ঙ্করী অস্ত্র৷ অননূদিত বাল্মিকী রামায়ণ অনুসারে, দেবেন্দ্র সমধারকত্বের দুটি ধনুক নির্মাণ করান এরং তা যথাক্রমে রুদ্র এবং বিষ্ণুকে প্রদান করেন৷ পরে প্রজাপতি ব্রহ্মা কৌতুহলবশত কে অধিক শক্তিমান তা তিনি যাচাই করার জন্য কৌশলে তাদের নিজেদের মধ্যে যুদ্ধ করতে শ্রেষ্ঠত্ব প্রমাণ করার শর্ত রাখেন৷ যুদ্ধ শুরু হওয়ার প্রাক-মুহূর্তে একটি আকাশবাণী হয় এবং তাতে এই যুদ্ধের ফলস্বরূপ ভয়ঙ্কর প্রলয়ের কথা আশঙ্কা করা হয় এবং যুদ্ধবিরতির অনুরোধ করা হয়৷ আকাশবাণী শুনে রুদ্র তার ধনুক ছুঁড়ে ফেলেন, যা পৃৃথিবীতে এসে পতিত হয়, পরে এটি শিব ধনুষ বা হরধনু নামে পরিচিতি পায়৷ রাজা জনকের পূর্বসূরী রাজা দেবরথ এই হরধনু পান৷ হিন্দু পুরাণ রামায়ণে উল্লেখ করা আছে যে, রামায়ণের মূল চরিত্র রাম এই হরধনু ভঙ্গ করেই জনককন্যা সীতাকে স্ত্রী হিসাবে পান৷
ঠাকুরগাঁও-৩
সীমানা
ঠাকুরগাঁও-৩ ঠাকুরগাঁও জেলার পীরগঞ্জ উপজেলা এবং রানীশংকাইল উপজেলার রানীশংকাইল পৌরসভা ও এ উপজেলার ছয়টি ইউনিয়ন (নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন) নিয়ে গঠিত।
ইতিহাস
ঠাকুরগাঁও-৩ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।
বাংলাদেশের ঔষধ শিল্প
পূর্বে বিদেশ থেকে প্রচুর টাকার ওষুধ আমদানি করে বাংলাদেশের অভ্যন্তরীণ চাহিদা মেটানো হয়। এখন এই মুহূর্তে বাংলাদেশ বিশ্বের অনুন্নত ৪৮ দেশের মধ্যে ওষুধ উৎপাদনে শীর্ষে অবস্থান করছে, তবে ২০২০ সালে ঔষধ রপ্তানিকারক দেশের মধ্যে বাংলাদেশের অবস্থান ৭২তম।
রপ্তানির পরিমাণ
বাংলাদেশ রপ্তানি উন্নয়ন ব্যুরোর (ইপিবি) পরিসংখ্যান মতে, নিচে তালিকায় প্রতি বছর ওষুধ রফতানি আয়ের পরিমাণ ও রপ্তানিকৃত দেশের সংখ্যা দেখানো হল:
সিঙ্গাপুরের প্রশাসনিক বিভাগ
নগর পরিষদ
নির্বাচনী জেলা সীমানার উপর ভিত্তি করে নগর পরিষদের সীমানা চিহ্নিত করা হয়। একটি নগর পরিষদের এলাকা একটি গ্রুপ প্রতিনিধিত্ব নির্বাচনী এলাকা (জিআরসি), একটি একক সদস্য নির্বাচনী এলাকা (এসএমসি), বা একই রাজনৈতিক দলের দ্বারা নিয়ন্ত্রিত প্রতিবেশী জিআরসি এবং এসএমসি দ্বারা গঠিত হতে পারে। নগর পরিষদের সীমানা নতুন শহরের সীমানার সাথে সংগতিপূর্ণ নয়; একটি এইচডিবি শহরের বিভিন্ন অংশ বিভিন্ন নগর পরিষদ পরিচালনা করতে পারে।
কোত দিভোয়ার জাতীয় ফুটবল দল
৫০,০০০ ধারণক্ষমতাবিশিষ্ট ফেলিক্স উফোয়েত বোয়ানি স্টেডিয়ামে লে এলেফঁতস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কোত দিভোয়ারের বৃহত্তম শহর আবিজানে অবস্থিত। বর্তমানে এই দলের ম্যানেজারের দায়িত্ব পালন করছেন পাত্রিস বোমেল এবং অধিনায়কের দায়িত্ব পালন করছেন টটেনহ্যাম হটস্পারের রক্ষণভাগের খেলোয়াড় সের্জ ওরিয়ে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের ফেব্রুয়ারি মাসে প্রকাশিত র‌্যাঙ্কিংয়ে কোত দিভোয়ার তাদের ইতিহাসে সর্বপ্রথম সর্বোচ্চ অবস্থান (১২তম) অর্জন করে এবং ২০০৪ সালের মার্চ মাসে প্রকাশিত র‌্যাঙ্কিংয়ে তারা ৭৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কোত দিভোয়ারের সর্বোচ্চ অবস্থান হচ্ছে ১০ম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ৭০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
২৯তম বাচসাস পুরস্কার
২৯তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের উনত্রিশতম আয়োজন। ২০০৭ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১১টি বিভাগে ১০ জন বিজয়ীকে পুরস্কার প্রদান করা হয়। মনের সাথে যুদ্ধ সর্বাধিক ৩টি বিভাগে পুরস্কার অর্জন করে।
এন১১০ (বাংলাদেশ)
কক্সবাজার সংযোগ সড়ক–লাবনী মোড় মহাসড়ক হল একটি বিশিষ্ট জাতীয় মহাসড়ক যা বাংলাদেশের কক্সবাজার জেলায় অবস্থিত। মহাসড়কটি এশিয়ান হাইওয়ে ৪১-এর একটি অংশ।
সুজি বেটস
সুজানা উইলসন বেটস (Suzannah Wilson Bates; জন্ম: ১৬ সেপ্টেম্বর, ১৯৮৭) নিউজিল্যান্ডের ডুনেডিনে জন্মগ্রহণকারী নিউজিল্যান্ড জাতীয় মহিলা ক্রিকেট দলের ক্রিকেটার। তিনি হোয়াইট ফার্নস নামে পরিচিত নিউজিল্যান্ড জাতীয় মহিলা ক্রিকেট দলের পাশাপাশি স্টেট লীগের ওতাগো স্পার্কস, মহিলা ক্রিকেট সুপার লীগে সাউদার্ন ভাইপার্স দলের পক্ষেও খেলে থাকেন সুজানা বেটস।
অন্যান্য
ক্রিকেট খেলা ছাড়াও সুজি নিউজিল্যান্ডের পক্ষ হয়ে মহিলাদের বাস্কেটবল খেলে থাকেন। তিনি ২০০৮ সালের গ্রীষ্মকালীন অলিম্পিক ক্রীড়ায় নিউজিল্যান্ড জাতীয় মহিলা বাস্কেটবল দলের হয়ে অংশগ্রহণ করেন। পেশাদার বাস্কেটবলে ক্রাইস্টচার্চ সাইরেন্স দলের পক্ষে অস্ট্রেলীয় মহিলা জাতীয় বাস্কেটবল লীগে (ডব্লিউএনবিএল) ২০০৭ থেকে ২০০৮ সালের মধ্যে ২৪ খেলায় অংশ নেন তিনি। ২০০৯ সালে ওতাগো গোল্ড রাশ এবং ২০০৯-১০ মৌসুমে লোগান থান্ডারের পক্ষে খেলেন।
আত্মা (হিন্দু দর্শন)
অর্থ
যেমন, এটি আত্মার অ-হিন্দু ধারণা থেকে ভিন্ন, যার মধ্যে রয়েছে চেতনা কিন্তু জীবের মানসিক ক্ষমতা যেমন কারণ, চরিত্র, অনুভূতি, চেতনা, স্মৃতি, উপলব্ধি ও চিন্তাভাবনা। হিন্দুধর্মে, এগুলো সবই মূর্ত বাস্তবতার অন্তর্ভুক্ত, আত্মার প্রতিরূপ।
ছান্দোগ্য উপনিষদ
ছান্দোগ্য উপনিষদ আত্মাকে ব্যাখ্যা করে, যা দুটো জীবিত বস্তুকে পৃথক হিসেবে প্রতিভাত হয়, কিন্তু আসলে পৃথক নয়, সকলের মধ্যে থাকা সেই সার এবং অন্তরতম, সত্য, উদ্ভাসিত আত্ম যা সব কিছুকে সংযুক্ত ও একত্রিত করে তাই আত্মা। উদাহরণস্বরূপ ৪.১০.১ থেকে ৪.১০.৩ নং শ্লোকে আত্মাকে নদীর উদাহরণ দিয়ে ব্যাখ্যা করা হয়েছে, যার কিছুটা পূর্বে, আর কিছুটা পশ্চিমে প্রবাহিত হয়, কিন্তু চূড়ান্তভাবে এটি সাগরেই পতিত হয় এবং এক হয়ে যায়। ঠিক একইভাবে প্রত্যেকের আত্মাই হল একক পবিত্র সত্তা। ছান্দোগ্য উপনিষদে বলা হয়েছে, একজনের আত্মা হল পবিত্র সত্য, আর সেই আত্মা হচ্ছে বিশ্বজনীন আত্মার সমুদ্রের প্রকাশ।
যোগ দর্শন
যোগ দর্শন আত্মার ধারণাগত ভিত্তির মধ্যে সাংখ্য দর্শনের অনুরূপ। কৈবল্য রাজ্যে, উভয় দর্শনেই আত্মকে আবিষ্কৃত ও উপলব্ধি করা হয়। সাংখ্যের মতো, এটি একক সার্বজনীন আত্মা নয়। এটি এমন অনেক স্বতন্ত্র স্বভাবের মধ্যে একটি যেখানে প্রতিটি "বিশুদ্ধ চেতনা তার নিজস্ব বিশুদ্ধ প্রকৃতিতে স্থির হয়", একটি স্বতন্ত্র স্বতন্ত্র আত্মা/আত্ম হিসেবে। যাইহোক, যোগ দর্শনের পদ্ধতি হিন্দু দর্শনের অন্যান্য দর্শনের উপর ব্যাপকভাবে প্রভাবশালী ছিল। বেদান্ত অদ্বৈতবাদ, উদাহরণস্বরূপ, অদ্বৈত বেদান্তের ধারণা অনুসারে জীবনমুক্তি – এই জীবনে আত্ম-উপলব্ধিতে পৌঁছানোর উপায় হিসাবে যোগকে গ্রহণ করেছিল। যোগ ও সাংখ্য আত্মানকে "অসংলগ্ন, গুণহীন, আত্ম-উজ্জ্বল, সর্বব্যাপী সত্তা" হিসেবে সংজ্ঞায়িত করে, যা চেতনার সাথে অভিন্ন।
সাইমন ডেভিস
সাইমন পিটার ডেভিস (Simon Davis; জন্ম: ৮ নভেম্বর, ১৯৫৯) ভিক্টোরিয়ার ব্রাইটন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
ডানহাতি ফাস্ট-মিডিয়াম ইন-সুইং বোলার ছিলেন সাইমন ডেভিস। ১৯৮২ ও ১৯৮৩ সালে ইংল্যান্ডে মাইনর কাউন্টিজ ক্রিকেটে ডারহামের পক্ষালম্বন করেছেন। একবার ন্যাট ওয়েস্ট ট্রফি একদিনের প্রতিযোগিতায় ৭/৩২ লাভ করেছিলেন তিনি।
১৯৮৩-৮৪ মৌসুমে অস্ট্রেলিয়ায় প্রত্যাবর্তন করেন ও একই মৌসুমে ভিক্টোরিয়ার সদস্যরূপে অভিষেক পর্ব সম্পন্ন হয় তার। খুব দ্রুত নিজেকে একদিনের ক্রিকেটের সাথে মানিয়ে নেন। মিডিয়াম-ফাস্ট ইন-সুইঙ্গার বোলার হিসেবে বেশ মিতব্যয়ী বোলিং করে সকলের দৃষ্টি আকর্ষণে সক্ষম হন।
রুশ জাতি
ভৌগোলিক বন্টন
জাতিগত রুশরা ঐতিহাসিকভাবে প্রাক্তন রুশ সাম্রাজ্য ও সোভিয়েত ইউনিয়নের এলাকা জুড়ে স্থানান্তরিত হয়েছিল, কখনও কখনও জারবাদী ও পরবর্তীতে সোভিয়েত সরকার দ্বারা সীমান্তে পুনরায় বসতি স্থাপন করতে উত্সাহিত করা হয়েছিল। কিছু কিছু অনুষ্ঠানে, জাতিগত রুশ সম্প্রদায়, যেমন লিপোভানীয়রা যারা দানিউব বদ্বীপে বা দোউখোবীয়রা কানাডার বসতি স্থাপন করেছিল, তারা কেন্দ্রীয় কর্তৃত্ব থেকে পলায়নের মাধ্যমে ধর্মীয় ভিন্নমতাবলম্বী হিসাবে দেশত্যাগ করেছিল।
খন্দকের যুদ্ধ
পটভূমি
কুরাইশদের সাথে বনু নাদির ও বনু কাইনুকা জোট গঠন করে মদিনা আক্রমণ করেছিল। ইতিপূর্বে বনু নাদির ও বনু কাইনুকা গোত্রকে বিশ্বাসঘাতকতার কারণে মদিনা থেকে বহিষ্কার করা হয়েছিল। তাই প্রতিশোধ হিসেবে তারা কুরাইশদের সাথে জোট গঠন করে।
মদিনা অবরোধ
এই অচলাবস্থায় কুরাইশ সেনারা অধৈর্য হয়ে পড়ে। আমর ইবনে আবদ উদ, ইকরিমা ইবনে আবি জাহল ও জারার বিন খাত্তাবসহ আক্রমণকারীদের একটি দল ঘোড়ায় চড়ে একটি সংকীর্ণ স্থান দিয়ে পরিখা পার হতে সক্ষম হন। এরপর হযরত আলি ইবনে আবি তালিব ও অন্য কয়েকজন সাহাবি সেখানে অবস্থান নিয়ে তাদের গতিরোধ করেন। আমর দ্বন্দ্বযুদ্ধের জন্য মুসলিমদেরকে আহ্বান জানালে হযরত আলি ইবনে আবি তালিব লড়াইয়ের জন্য এগিয়ে যান। দ্বন্দ্বযুদ্ধে আমর নিহত হওয়ার পর আতঙ্কিত হয়ে বাকিরা পিছু হটতে বাধ্য হয়।
বনু কুরাইজা
হযরত মুহাম্মাদ (সঃ) প্রকৃত খবর সংগ্রহের জন্য সাহাবি সাদ বিন মুয়াজ, সাদ বিন উবাদা, আবদুল্লাহ বিন রাওয়াহা ও খাওয়াত বিন জুবায়েরকে প্রেরণ করেন। তিনি তাদের বলেন যে বনু কুরাইজা যদি মিত্রতা বহাল রাখে তবে তা যেন প্রকাশ্যে ঘোষণা করা হয় যাতে সৈনিকদের মনোবল বজায় থাকে। কিন্তু মনোবল হ্রাসের আশঙ্কা থাকায় সম্ভাব্য চুক্তি লঙ্ঘনের সংবাদ ইঙ্গিতে তাকে জানানোর নির্দেশ দেন।
প্রেরিত সাহাবিরা দেখতে পান যে বনু কুরাইজা চুক্তি লঙ্ঘন করেছে। কুরাইজার লোকেরা শত্রুতা প্রদর্শন করে বলে যে হযরত মুহাম্মাদ (সঃ) এর সাথে তাদের কোনো চুক্তি হয়নি। খন্দকের যুদ্ধের পূর্বে আজাল ও কারাহর লোকেরা বিশ্বাসঘাতকতা করে কিছু মুসলিমকে হত্যা করেছিল। চুক্তি লঙ্ঘনের খবর ইঙ্গিতে জানানোর নির্দেশ ছিল বলে প্রতিনিধিরা সেই ঘটনাকে রূপক হিসেবে ধরে নেন এবং বনু কুরাইজার বিশ্বাসঘাতকতার কথা জানানোর জন্য বলেন "আজাল ও কারাহ।
মুসলিমদের পদক্ষেপ
হযরত মুহাম্মদ (সঃ) বনু কুরাইজার বিশ্বাসঘাতকতার কথা গোপন রাখতে চেয়েছিলেন। কিন্তু বনু কুরাইজার দিক থেকে মদিনার উপর আক্রমণ আসবে দ্রুত এমন গুজব ছড়িয়ে পড়ে।
এই অবস্থায় হযরত মুহাম্মদ (সঃ) এর কাছে বনু গাতাফানের নেতা ও জোটবাহিনীর কাছে সম্মানিত নুয়াইম ইবনে মাসুদ সাক্ষাতের জন্য আসেন। ইতিপূর্বে তিনি গোপনে ইসলাম গ্রহণ করেছিলেন। তিনি দায়িত্ব চাওয়ার পর হযরত মুহাম্মদ (সঃ)  তাকে বলেন যাতে জোটের মধ্যে ভাঙ্গন ধরিয়ে অবরোধ সমাপ্ত করা হয়।
নুয়াইম এরপর একটি কার্যকর পদক্ষেপ নেন। ইসলাম গ্রহণের পূর্ব তার সাথে বনু কুরাইজার সুসম্পর্ক ছিল। তাই তিনি প্রথমে বনু কুরাইজার কাছে যান এবং জোটের বাকিদের উদ্দেশ্য সম্পর্কে তাদের সতর্ক করেন। তিনি তাদের বলেন বনু কুরাইজার সাথে কুরাইশ ও গাতাফানের পরিস্থতির কোনো মিল নেই। এখানে দুই গোত্রের ঘরবাড়ি, সহায়সম্পদ বলতে কিছু নেই। তারা তাদের স্বার্থ দেখলে গ্রহণ করবে আর না দেখলে চলে যাবে। কিন্তু এই এলাকা বনু কুরাইজার নিজস্ব, যুদ্ধের ফলাফল যাই হোক না কেন তাদেরকে এখানেই থাকতে হবে এবং যদি তারা মুসলিমদের শত্রুর সাথে হাত মেলায় তবে অবশ্যই মুসলিমরা এর প্রতিশোধ নেবে। এই কথা শোনার পর বনু কুরাইজা ভীত হয়ে করণীয় সম্পর্কে জানতে চায়। নুয়াইম মত দেন যে যতক্ষণ কুরাইশদের মধ্য থেকে কিছু লোককে জামিন হিসেবে বনু কুরাইজার জিম্মায় না দেয়া হচ্ছে ততক্ষণ পর্যন্ত যাতে তাদের সহায়তা করা না হয়।
পরবর্তী অবস্থা: বনু কুরাইজার অবরোধ
ইসলাম গ্রহণের পূর্ব থেকে বনু আউসের সাথে বনু কুরাইজার মিত্রতা ছিল। বনু আউসের অনুরোধে হযরত মুহাম্মদ (সঃ) তাদের গোত্রের সাদ ইবনে মুয়াজকে বনু কুরাইজার বিচারের জন্য নিযুক্ত করেন। খন্দকের যুদ্ধের সময় সাদ আহত হয়েছিলেন। এসময় তীরের আঘাতে তার হাতের শিরা কেটে যায়। যুদ্ধাহত অবস্থায় তাকে বিচারের জন্য নিয়ে আসা হয়। তিনি তাওরাতের আইন অনুযায়ী সমস্ত পুরুষকে হত্যা, নারী ও শিশুদেরকে দাস হিসেবে বন্দী এবং সমস্ত সম্পদ বাজেয়াপ্ত করার নির্দেশ দেন। ওল্ড টেস্টামেন্টের দ্বিতীয় বিবরণে বলা হয়েছে: "'যখন তোমরা কোনো শহর আক্রমণ করতে যাবে, তখন প্রথমে সেখানকার লোকদের শান্তির আবেদন জানাবে। যদি তারা তোমাদের প্রস্তাব স্বীকার করে এবং দরজা খুলে দেয়, তাহলে সেই শহরের সমস্ত লোকেরা তোমাদের ক্রীতদাসে পরিণত হবে এবং তোমাদের জন্য কাজ করতে বাধ্য হবে। কিন্তু যদি শহরের লোকেরা তোমাদের শান্তির প্রস্তাব প্রত্যাখ্যান করে এবং তোমাদের বিরুদ্ধে যুদ্ধ করতে আসে তাহলে তোমরা অবশ্যই শহরটিকে চারদিক থেকে ঘিরে ফেলবে। এবং যখন শহরটিকে অধিগ্রহণ করতে প্রভু তোমাদের ঈশ্বর তোমাদের সাহায্য করবেন, তখন তোমরা অবশ্যই সেখানকার সমস্ত পুরুষদের হত্যা করবে। কিন্তু তোমরা তোমাদের নিজেদের জন্য স্ত্রীলকদের, শিশুদের, গবাদিপশু ও শহরের যাবতীয় জিনিস নিতে পার। তোমরা এই সমস্ত জিনিসগুলি ব্যবহার করতে পার। প্রভু তোমাদের ঈশ্বর, তোমাদের এই জিনিসগুলি দিয়েছেন।' --বাইবেল, ওল্ড টেস্টামেন্ট, দ্বিতীয় বিবরণ, ২০:১০-১৪"
জননেন্দ্রিয়
Sex organ
অধ্যাপক
অধ্যাপকগণ মূল গবেষণা পরিচালনা করেন এবং সাধারনত যে বিষয়ে গবেষণা করেন সেই বিষয়ে নিম্ন স্নাতক, স্নাতক বা প্রফেশনাল কোর্স সমূহে শিক্ষা দিয়ে থাকেন। যে সকল বিশ্ববিদ্যালয়ে স্নাতক বিদ্যালয় আছে সেখানে অধ্যাপকগণ ছাত্রদের মেন্টর এবং সুপারভাইজার হিসেবে স্নাতক স্তরের ছাত্রদের থিসিসের (তত্ত্বীয়) গবেষণা পরিচালনা করেন। অধ্যাপকগণ সাধারণত Ph.D (ডক্টর অভ ফিলোসফি) ডিগ্রিধারী হয়ে থাকেন। কিছু কিছু অধ্যাপক মাস্টার্স ডিগ্রি অথবা প্রফেশনাল ডিগ্রিধারী যেমন M.D. (ডক্টর অভ মেডিসিন) হয়ে থাকেন।
বর্ণনা
পৃথিবীর অনেক দেশের বিশ্ববিদ্যালয় উল্লেখযোগ্য শিল্পী, খেলোয়াড় এবং বিদেশি সম্মানিতকে সম্মানসূচক অধ্যাপক উপাধি দিয়ে থাকে। অধ্যাপক হতে যেসব একাডেমিক যোগ্যতা প্রয়োজন হয় সেসব এদের ক্ষেত্রে প্রযোজ্য হয় না এবং এরা কোন অধ্যাপকীয় দায়িত্ব পালন করেন না। এরকম প্রফেসরগণ সেই প্রতিষ্ঠানের কোন একাডেমিক কাজও করেন না। সাধারণত অধ্যাপক পদটি শিক্ষকদের জন্যই ব্যবহার করা হয়ে থাকে।
কাজ
অধ্যাপকগণ তাদের ক্ষেত্রে যোগ্যতাসম্পন্ন বিশেষজ্ঞ, তারা সাধারণত নিচের কিছু বা সব কাজ করে থাকেনঃ
স্পেন
স্পেনে সমগ্র দেশের জন্য সিভিল সার্ভেন্ট অধ্যাপকদের বেতন নির্ধারিত কিন্তু পারফর্মেন্স, সিনিয়রিটি এবং প্রাদেশিক সরকার ঘোষিত বোনাস সহ বিভিন্ন প্রকারের বোনাস প্রচলিত আছে। এই বোনাসের ফলে একেকজনের মূল বেতন ভিন্ন হয়। কিছু বোনাস "ট্রাইয়েনিস" (সিনিয়রিটির উপর নির্ভর করে, প্রতি তিন বছরের জন্য একটি), "কুইনকুয়নিয়স" (বিশ্ববিদ্যালয় কর্তৃক নির্ধারিত শিক্ষাদান শর্তের উপর নির্ভর করে, প্রতি পাঁচ বছরের জন্য একটি) এবং ''সেক্সেনিয়স" (জাতীয় সরকারের নির্ধারিত গবেষণা কর্মের উপর নির্ভর করে, প্রতি ছয় বছরের জন্য একটি)। এইসব বোনাসের পরিমাণ খুবই কম। সেক্সেনিয়স পেতে হলে বিভিন্ন কমিটির সভ্য হতে হয়। সেক্সেনিয়স এর গুরুত্ব হচ্ছে এটা একটি মানসম্মানের ব্যাপার যা LOU ২০০১ থেকে বৃদ্ধি পেয়েছে।
আংরাখা
নকশা
কিছুক্ষেত্রে আংরাখার দৈর্ঘ ছোট হতে পারে। তবে, আংরাখা দীর্ঘ কোটও হতে পারে, বা এটি একটি দীর্ঘ টিউনিকও হতে পারে যা বাম বা ডান কাঁধের সাথে বাঁধা থাকে। কখনও কখনও, সুতির জ্যাকেট বা টপস আংরাখার নীচে পরা হয়।
সিন্ধি আংরেখো
সিন্ধি আংরেখো বাম কাঁধে বাঁধা এবং হাঁটু পর্যন্ত দৈর্ঘ্যবিশিষ্ট হয়। তবে আধুনিক সংস্করণগুলি ছোট দৈর্ঘের হতে পারে।
ডেভিড ক্যামেরন
রাজনৈতিক জীবন
২০০১ সালের সাধারণ নির্বাচনে উইটনি আসন থেকে প্রতিদ্বন্দ্বিতা করে সংসদ সদস্যরূপে নির্বাচিত হন। এ আসনে ১৯৯৭ সালে প্রতিদ্বন্দ্বিতা করলেও পরাজিত হয়েছিলেন ক্যামেরন। ডিসেম্বর, ২০০৫ সালে কনজারভেটিভ পার্টির দলনেতা নির্বাচিত হন। একই সালে স্বল্পকালীন সময়ের জন্য ছায়া মন্ত্রিসভায় অন্তর্ভুক্ত হন।
২০১০ সাধারণ নির্বাচন
৬ মে, ২০১০ তারিখে অনুষ্ঠিত সাধারণ নির্বাচনে ক্যামেরন কনজারভেটিভ দলকে নেতৃত্ব দেন। ঐ নির্বাচনে যে-কোন দলের চেয়ে সর্বোচ্চসংখ্যক ভোট ও ৩০৬ আসন লাভ করে। কিন্তু সরকার গঠনের জন্য সংখ্যাগরিষ্ঠতা দেখাতে পারেনি তার দল ও ঝুলন্ত সংসদ ব্যবস্থা গড়ে উঠে। ফলশ্রুতিতে পাঁচ দিনের আলোচনান্তে লিবারেল ডেমোক্র্যাটসদেরকে সাথে নিয়ে জোট সরকার গঠন করতে বাধ্য হন। দ্বিতীয় বিশ্বযুদ্ধের পর এই প্রথম যুক্তরাজ্যে জোট সরকার ব্যবস্থা গঠিত হয়। ১১ মে, ২০১০ তারিখে সাবেক প্রধানমন্ত্রী গর্ডন ব্রাউন পদত্যাগ করেন ও তার সুপারিশমাফিক রাণী দ্বিতীয় এলিজাবেথ ডেভিড ক্যামেরনকে সরকার গঠনের আমন্ত্রণ জানান। ১০ ডাউনিং স্ট্রিটের প্রথম ভাষণে লিবারেল ডেমোক্র্যাটস দলের সাথে জোট সরকার ব্যবস্থা প্রবর্তনের ইচ্ছা পোষণ করেন। ঐদিনই শপথ গ্রহণের মাধ্যমে ৪৩-বছর বয়সী ডেভিড ক্যামেরন যুক্তরাজ্যের প্রধানমন্ত্রী হিসেবে ক্ষমতায় আরোহণ করেন। ১৯৮ বছর পূর্বে ১৮১২ সালে নিযুক্ত আর্ল অব লিভারপুলের পর ব্রিটেনের ইতিহাসে মধ্যে তিনিই সর্বকনিষ্ঠ প্রধানমন্ত্রীরূপে দায়িত্ব পেয়েছেন। নির্বাচিত হয়েই ক্যামেরন সরকার ঘোষণা করে যে বাজেট ঘাটতি মোকাবেলায় £৬.২ বিলিয়ন পাউন্ড-স্টার্লিংয়ের সমপরিমাণ সম্পদ ছাটাই করা হবে।
গন্ধমদন পর্বত
অনেকের মতে ভগবান হনুমান সেখানে বাস করেন।
নিমতলি অগ্নিকাণ্ড
প্রতিক্রিয়া
বাংলাদেশের প্রধানমন্ত্রী শেখ হাসিনা অগ্নিকাণ্ডের যথাযথ কারণ উদঘাটনের জন্য একটি তদন্ত কমিটি গঠনের নির্দেশ দেন। তিনি সেই সাথে ঘটনায় ক্ষতিগ্রস্ত ও নিহতদের পরিবারবর্গের প্রতি তার গভীর সমবেদনা জানান। বাংলাদশে সরকার ৫ জুন, ২০১০ সারাদেশে রাষ্ট্রীয় শোক ঘোষণা করে। এছাড়া বাংলাদেশ ক্রিকেট দল, যাঁরা দুর্ঘটনার দিন ইংল্যান্ড সফরে ছিলেন, তারা সেদিন ক্ষতিগ্রস্তদের স্মরণে শোকসূচক কালো আর্মব্যান্ড পরিধান করে খেলায় অংশ নেন।
আমতা সিমিলিস
আমতা সিমিলিস ইরেবিডি পরিবারের একটি মথ। ১৯২২ সালে ফার্দিনান্দ লে সার্ফ এটি বর্ণনা করেছিলেন। এটি কেনিয়াতে পাওয়া যায়।
নাবিস্কো
নাবিস্কো (ইংরেজি: Nabisco, ইংরেজি ন্যাশনাল বিস্কুট কোম্পানি-র(National Biscuit Company) অদ্যাংশ নিয়েই নাবিস্কো নাম) একটি মার্কিন কুকিজ ও স্ন্যাক্স নির্মাতা প্রতিষ্ঠান। নিউ জার্সির ইস্ট হ্যানোভারে এই কোম্পানির সদরদপ্তর অবস্থিত।
ফাহমিদা হোসাইন
পেশা
১৯৭২ সালে ডঃ ফাহমিদা হুসেন সিন্ধু বিশ্ববিদ্যালয়ের শিক্ষা ইনস্টিটিউটে ইংরেজির প্রভাষক নিযুক্ত হন, তিনি ১৯৭৫ সাল পর্যন্ত এই পদে অধিষ্ঠিত ছিলেন। ১৯৭৮ থেকে ১৯৮৮ সাল পর্যন্ত তিনি করাচি বিশ্ববিদ্যালয়ে সিন্ধির প্রভাষক হিসাবে অধ্যাপক ছিলেন। ১৯৮৮ সালে তিনি সহকারী অধ্যাপক হিসাবে নিযুক্ত হন, ১৯৯৫ অবধি তিনি একজন সম্পূর্ণ অধ্যাপক নিযুক্ত হওয়ার পরে এবং ১৯৯৭ সালে বিভাগের চ্যাপারসন পদে অধিষ্ঠিত ছিলেন।
কালাবতী
কার্ন্যাটিক সংগীতে
কর্ণাটক সঙ্গীত বা আনুমানিক SGPD এন এস / এস এন DPGS, এবং 28 তম জিয়া বলে মনে করা হয় ।
ষষ্ঠ জাতীয় সংসদ নির্বাচন, ফেব্রুয়ারি ১৯৯৬
প্রেক্ষাপট
প্রধানমন্ত্রীর পরামর্শক্রমে ৩০ মার্চ রাষ্ট্রপতি ষষ্ঠ জাতীয় সংসদ ভেঙে দেয় এবং খালেদা জিয়া পদত্যাগ করেন৷ রাষ্ট্রপতি সাবেক প্রধান বিচারপতি মুহাম্মদ হাবিবুর রহমানকে তত্ত্বাবধায়ক সরকারের প্রধান উপদেষ্টা নিয়োগ করেন৷ তত্ত্বাবধায়ক সরকারের অধীন পরবর্তী নির্বাচনে আওয়ামী লীগ জয় লাভ করে সরকার গঠন করে।
ইউরেনি নোশিকা
কর্মজীবন
পরবর্তীকালে তিনি আরো অনেক টেলিভিশন ধারাবাহিকে অভিনয় করেছিলেন, তার মধ্যে উল্লেখযোগ্য সন্দ সাক্কি, অরোরা, সিহিনা সিনড্রেলা আয়াল এবং পিঙ্গালা দানাওয়া ইত্যাদি।
ইউএস ওপেন (টেনিস)
ইতিহাস
শুরুর দিকে কয়েক বছর ইউনাইটেড স্টেটস ন্যাশনাল চ্যাম্পিয়নশীপে শুধুমাত্র পুরুষেরাই অংশ নিতেন। তখন প্রতিযোগিতাটি পুরুষদের ইউএস ন্যাশনাল সিঙ্গেলস চ্যাম্পিয়নশীপস নামে পরিচিত ছিল। ছয় বছর পর ১৮৮৭ সালে ফিলাডেলফিয়া ক্রিকেট ক্লাবে প্রমিলা একক অনুষ্ঠিত হয়। টেনিস এককের যুগে ১৯৬৮ সালে ৫টি বিষয়ে একত্রিত হয়ে ওয়েস্ট সাইড টেনিস ক্লাবে অনুষ্ঠিত হয়। ঐ বছরেই পেশাদারী পর্যায়ে ৯৬ জন পুরুষ এবং ৬৩ জন মহিলা খেলোয়াড় অংশ নেন। সর্বমোট পুরস্কারের অঙ্ক ছিল $১,০০,০০০ যা বর্তমানে $৬,৬৮,৩২৫।
মন্দিরবাজার বিধানসভা কেন্দ্র
১৯৭৭-২০০৬
২০০৬ সালের রাজ্যসভা নির্বাচনে, সিপিআই (এম) এর ডা. তপতী সাহা মন্দিরবাজার (এসসি) কেন্দ্র থেকে জয়ী হন, তৃণমূল কংগ্রেসের চৌধুরী মোহন জাটুয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের চৌধুরী মোহন জাটুয়া ২০০১ সালে জয়ী হন, সিপিআই (এম) এর নিকুঞ্জ পাইককে পরাজিত করেন। ১৯৯৬ সালে সিপিআই (এম) এর নিকুঞ্জ পাইক কংগ্রেসের তপন সরদারকে পরাজিত করেন। ১৯৯১, ১৯৮৭ এবং ১৯৮২ সালে সিপিআই (এম) এর সুভাষ রায় জয়ী হন, ১৯৯১ সালে কংগ্রেসের সনত পাল্ককে পরাজিত করেন, ১৯৮৭ সালে কংগ্রেসের দুর্গাচরণ মণ্ডলকে এবং ১৯৮২ সালে কংগ্রেসের বীরেন্দ্রনাথ হালদারকে পরাজিত করেন। রেনুপদ হালদার এসইউসি ১৯৭৭ সালে সিপিআই (এম) এর সুভাষ রায়কে পরাজিত করেন। এর আগে এই কেন্দ্রটি বিদ্যমান ছিল না।
ডগি মারিলিয়ার
ক্রিকেট বিশ্বকাপে অংশগ্রহণ
ইংল্যান্ডে তিনি দূর্বল ক্রীড়াশৈলী প্রদর্শন করেন। এর খেসারত গুণতে হয় তাকে। দলের বাইরে অবস্থান করেন। তবে, রে প্রাইসের সাথে তাল মিলিয়ে আটোসাটো বোলিং করতে থাকেন। ফলে, ব্রিস্টলে জিম্বাবুয়ে দল তাদের একমাত্র ওডিআইয়ে বিজয়ী হয়েছিল। এরপর আর তাকে জাতীয় দলে রাখা হয়নি। প্রথমে উইশার্টকে ও পরবর্তীতে বার্নি রজার্সকে উদ্বোধনী ব্যাটসম্যান হিসেবে তার স্থলাভিষিক্ত করা হয়েছিল। ক্রিকেট খেলা থেকে অবসরের ঘোষণা দিলেও ঘরোয়া ক্রিকেটে তিনি পুনরায় ফিরে আসেন।
ভুজেএস
এইচটিটিপি গ্রাহক সংযোগ
এক্সিওস ইনস্টল করতে npm install axios—save
সৈয়দ মাহমুদ
আইনপেশা
১৮৮২ সালে সৈয়দ মাহমুদ উচ্চ আদালতের বিচারক হিসেবে নিয়োগ পান। ১৮৮৭ সালে পূর্ণ নিয়োগ পাওয়ার আগে তিনি অস্থায়ীভাবে দায়িত্বপালন করেছেন। তার সমসাময়িকরা তার ব্যতিক্রমী দক্ষতা ও আরবি ভাষার জ্ঞানের কারণে আলাদা হিসেবে দেখতেন। ক্যামব্রিজে তিনি আরবির জ্ঞান অর্জন করেছিলেন। মুসলিম আইনের ব্যাখ্যায় তার এই জ্ঞান ফলদায়ক ছিল। দীর্ঘ ও বিস্তারিত রায়ের কারণে তিনি পরিচিত। এগুলোর অনেকই ল রিপোর্টে প্রকাশিত হয়েছিল। ১৮৭৭ থেকে ১৮৮২ সাল পর্যন্ত ভাইসরয়ের আইন পরিষদের আইন মন্ত্রী উইটলি স্টোকস তার এংলো-ইন্ডিয়ান কোডস বইয়ে মাহমুদের রায়ের প্রশংসা করেছেন।
দেবলীনা দত্ত
দেবলীনা দত্ত (Debolina Dutta ) একজন ভারতীয় অভিনেত্রী যিনি বাংলা টেলিভিশনের অন্যতম জনপ্রিয় ব্যক্তিত্ব। ১৯৯৬ সালে, বাংলা ধারাবাহিক সীমারেখা দিয়ে তার অভিনয় জীবন শুরু হয়। সমরেশ মজুমদারের বিখ্যাত উপন্যাস সাতকাহন অবলম্বনে নির্মিত সাতকাহন ধারাবাহিকে দীপাবলীর ভূমিকায় অভিনয় করে জনপ্রিয়তা লাভ করেন দেবলীনা দত্ত। এরপরে রবি ওঝার ধারাবাহিক এক আকাশের নীচে তাকে জনপ্রিয়তার শিখরে পৌঁছে দেয়।
সোহং স্বামী
প্রারম্ভিক জীবন
শৈশবে তিনি কিয়ৎকাল গ্রামের পাঠশালায় অধ্যয়ন করেন। তারপরে কিছু কাল পিতার কর্মস্থলে থেকে সেখানকার বিদ্যালয়ে পড়াশোনা করেন। লেখাপড়ার থেকে তার শরীরচর্চার দিকে ঝোঁক ছিল বেশি। ঢাকা কলেজিয়েট স্কুলে ভর্তি হওয়ার পর, সেখানাকার বিশাল জিমনাসিয়ামে ব্যায়াম চর্চা করতে থাকেন তিনি। ঢাকা কলেজিয়েট স্কুলে পড়ার সময় তার সাথে সহপাঠী পরেশনাথ ঘোষের পরিচয় হয়, যিনি পরবর্তীকালে বিখ্যাত মল্লবীর হয়েছিলেন। তারা দুজনে মিলে লক্ষ্মীবাজারের অধর ঘোষের আখড়ায় কুস্তিচর্চা শুরু করেন। শ্যামাকান্ত পরিমিত আহার করতেন। কিন্তু কুস্তিচর্চার জন্য অধর ঘোষ প্রত্যহ আধ মণ দুধের মালাই তাকে ও পরেশনাথকে খাওয়াতেন। শ্যামাকান্ত পুট্টি প্যাঁচটি বেশ ভাল রপ্ত করেছিলেন। সেই সময়ে তিনি বহু পঞ্জাবী পালোয়ানকে কুস্তিতে পরাস্ত করেছিলেন। পঞ্জাবের ভুট্টা সিংহ ও কাদের পালোয়ান এবং যুক্তপ্রদেশের জয়মল সিংহকে পরাস্ত করেন।
সোচেতা স্পোর্তিভা কালচো নাপোলি
সোসিয়েতা স্পোর্তিভা কালচো নাপোলি (Società Sportiva Calcio Napoli, S.S.C. Napoli; এছাড়াও এসএসসি নাপোলি অথবা নাপোলি নামে পরিচিত) হল কাম্পানিয়ার নেপলস ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। নাপোলি দুটি সেরিয়ে আ শিরোপা, ছয়টি কোপা ইতালিয়া শিরোপা, দুটি সুপারকোপা ইতালিয়ানা শিরোপা এবং একটি উয়েফা কাপ জিতেছে। এই ক্লাবটি ১৯২৬ সালে ইউএস ইন্টারনাজিওনালে নাপোলি এবং নেপলস ফুটবল ক্লাব - এর একীভূত হওয়ার পর অ্যাসোসিয়েশন ক্যালসিও নাপোলি নামে গঠিত হয়েছিল। নাপোলি তার প্রথম বছরগুলিতে তুলনামূলকভাবে কম সাফল্য দেখেছিল, ১৯৬২ কোপা ইতালিয়াতে তাদের প্রথম বড় ট্রফি জিতেছিল। নাপোলি ১৯৭০-এর দশকের শেষের দিকে আরও সাফল্য পায় (১৯৭৬ সালে তাদের দ্বিতীয় কোপা ইতালিয়া সহ) এবং বিশেষ করে ১৯৮০-এর দশকে, ১৯৮৪ সালে দিয়েগো মারাদোনাকে অধিগ্রহণ করার পরে ক্রমবর্ধমান সাফল্য দেখেছিল। নেপলেসে থাকাকালীন, মারাদোনা দলকে বেশ কয়েকটি ট্রফি জিততে সাহায্য করেছিলেন, যার ফলে ক্লাব তার ১০ নম্বর জার্সিটি অবসর নিয়েছিল। এই সময়ের মধ্যে, নাপোলি তাদের উভয় লিগ শিরোপা জিতেছে, ১৯৮৭ এবং ১৯৯০ সালে, ১৯৮৭ কোপা ইতালিয়া, ১৯৯০ সুপারকোপা ইতালিয়ানা এবং ১৯৮৯ উয়েফা কাপ-এর সাথে তাদের একমাত্র ইউরোপীয় ট্রফিও জিতেছে। তার প্রস্থানের পরে, নাপোলিকে আর্থিকভাবে সংগ্রাম করতে হয়েছিল এবং নির্বাসন ও দেউলিয়া হওয়ার মতো ঘটনা ঘটে। এরপর চলচ্চিত্র প্রযোজক অরেলিও ডি লরেন্তিস দ্বারা ২০০৪ সালে নাপোলি পুনঃপ্রতিষ্ঠিত হয়। তার নেতৃত্বে, ক্লাবটি স্থিতিশীল হয়েছে, যা তাদের নতুন করে সাফল্যের দিকে পরিচালিত করেছে, ২০০৪-০৫ সেরি সি১, ২০১২, ২০১৪ এবং ২০২০ কোপা ইতালিয়া শিরোপা এবং ২০১৪ সালের সুপারকোপা ইতালিয়ানা জেতার মধ্য দিয়ে।
এফবিসি ইন্টারন্যাপলস
ইন্টারন্যাপলস অবিলম্বে টপ-ফ্লাইট প্রিমা ডিভিশন লেগা সুড চ্যাম্পিয়নশিপে নথিভুক্ত হয়, কারণ ইন্টারনাজিওনালে নাপোলি এবং নেপলস উভয়ই সেই ডিভিশন প্রাক-একত্রীকরণে প্রতিদ্বন্দ্বিতা করেছিল। প্রথম বিশ্বযুদ্ধের শেষের পর থেকে উভয় ক্লাবই পুতেওলানা এবং সাভোয়ার মতো অঞ্চলের আধিপত্য হারিয়েছিল। এমনকি ইন্টারন্যাপলসের সম্মিলিত শক্তির সাথেও, সাভোয়া তখনও দক্ষিণ ইতালির শীর্ষ দল হিসেবে প্রমাণিত হয়েছে। ইন্টারন্যাপলস তার প্রথম দুই মরসুমের প্রতিটিতে লেগা সুদের আন্তঃআঞ্চলিক সেমিফাইনালে পৌঁছেছিল এবং ১৯২৫-২৬ সালে লেগা সুদের ফাইনালে পৌঁছেছিল। এটি পরবর্তী মরসুমের জন্য নতুন ডিভিশন নাজিওনালেতে একটি স্থান নিশ্চিত করে।
অ্যাসোসিয়াজিয়োন ক্যালসিও নাপোলির জন্ম
জর্জিও অ্যাসকারেলির সভাপতিত্বে, এবং সম্ভবত নতুন ফ্যাসিবাদী সরকারের চাপে ক্লাবের নাম "ইতালীয়করণ" করার জন্য, ২৫শে আগস্ট ১৯২৬ তারিখে ইন্টারন্যাপলস তার নাম পরিবর্তন করে অ্যাসোসিয়াজিয়োন ক্যালসিও নাপোলি রাখা হয়। নতুন নামকরণ করা দলটিও টার্মে দি অ্যাগনানো স্টেডিয়াম থেকে একটি নতুন স্টেডিয়াম স্টেডিও মিলিটারে দেল'অ্যারেনাচিয়া-এ স্থানান্তরিত হয়। একটি খারাপ শুরুর পরে, পুরো চ্যাম্পিয়নশিপে মাত্র এক পয়েন্ট সহ, ইতালীয় ফুটবল ফেডারেশন ("এফআইজিসি") দ্বারা নাপোলিকে সেরি এ-এর অগ্রদূত, ডিভিশন নাজিওনালেতে পুনরায় সু্যোগ দেওয়া হয় এবং তারা নিজেদের উন্নত করতে শুরু করে প্যারাগুয়েতে জন্মগ্রহণকারী আটিলা স্যালুস্ট্রো -র সাহায্যে, যিনি ভক্তদের কাছে প্রথম পূর্ণাঙ্গ নায়ক ছিলেন। তিনি একজন দক্ষ গোলস্কোরার ছিলেন এবং শেষ পর্যন্ত নাপোলির হয়ে সর্বোচ্চ গোল করার রেকর্ড গড়েন, যা পরে দিয়েগো মারাদোনা এবং মারেক হ্যামসিকের মতো খেলোয়াড়রা অতিক্রম করেন। উইলিয়াম গারবাটের ব্যবস্থাপনায় নাপোলি সেরি এ যুগে প্রবেশ করে। গারবাটের ছয় বছরের মেয়াদে, ক্লাবটি নাটকীয়ভাবে রূপান্তরিত হয়, প্রায়শই লিগ টেবিলের প্রথম অর্ধে শেষ করে। এর মধ্যে ১৯৩২-৩৩ এবং ১৯৩৩-৩৪ মরসুমে দুটি তৃতীয় স্থানের সমাপ্তি অন্তর্ভুক্ত ছিল, যেখানে আন্তোনিও ভোজাক, আর্নাল্ডো সেন্টিমেন্টি এবং কার্লো বুসকাগ্লিয়ার মতো উল্লেখযোগ্য ব্যক্তিরা যোগদান করেছিলেন। যাইহোক, দ্বিতীয় বিশ্বযুদ্ধের পূর্ববর্তী বছরগুলিতে, নাপোলির পতন ঘটেছিল, শুধুমাত্র গড় গোলের নিরিখে ১৯৩৯-৪০ সালে অবনমন বাঁচিয়েছিল।
পতন এবং পুনরুত্থান
২০১৭-১৮ মরসুমে, নাপোলি শিরোপা জয়ের জন্য চ্যালেঞ্জ করেছিল এবং ক্লাব রেকর্ড ৯১ পয়েন্টের সাথে শেষ করেছিল। যাইহোক, শেষ পর্যন্ত ম্যাচের শেষ রাউন্ডে জুভেন্টাসের কাছে শিরোপা যায়। ২৩শে ডিসেম্বর ২০১৭-এ, মারেক হ্যামসিক তার ১১৫তম গোল করার পর দিয়েগো মারাদোনাকে নাপোলির সর্বকালের শীর্ষস্থানীয় স্কোরার হিসাবে ছাড়িয়ে যান। মরসুমের শেষে, সাররি চেলসি চলে যান, মে ২০১৮ সালে কার্লো আনচেলত্তি তার স্থলাভিষিক্ত হন। তিনি ক্লাবটিকে আবারও দ্বিতীয় স্থানে নিয়ে যেতে সক্ষম হন, কিন্তু ২০১৯-২০-তে খারাপ ফলাফলের কারণে ১০ ডিসেম্বর ২০১৯-এ তাকে বরখাস্ত করা হয়। সেই মরসুমে তারা লিগ টেবিলে সপ্তম স্থানে ছিল। পরের দিন গেনারো গাত্তুসোকে প্রধান কোচ হিসেবে মনোনীত করা হয়। ১৪ জুন ২০২০-তে, ইন্টারের বিরুদ্ধে কোপা ইতালিয়া সেমিফাইনালে ড্রিস মের্টেন্স তার ১২২তম গোল করার পর নাপোলির সর্বকালের সর্বোচ্চ স্কোরার হন। নাপোলি ২০১৯-২০ কোপা ইতালিয়া ফাইনালে জুভেন্টাসের বিপক্ষে পেনাল্টি শুট আউটে জয়লাভ করে।
রং, ব্যাজ এবং ডাকনাম
নাপোলি সাধারণত হোম ম্যাচে সাদা শর্টস সহ আকাশী শার্ট এবং সাদা বা নীল শর্টস সহ সাদা শার্ট পরে থাকে, যদিও সাম্প্রতিক বছরগুলিতে অ্যাওয়ে কিটগুলি প্রায়শই এই ঐতিহ্য থেকে সরে এসেছে।
রেকর্ড এবং পরিসংখ্যান
১৯৫৫-৫৬ সেরি এ সিজনে প্রো প্যাট্রিয়ার বিরুদ্ধে ৮-১ গোলে নাপোলির রেকর্ড করা সবচেয়ে বড় জয়। নাপোলির সবচেয়ে খারাপ চ্যাম্পিয়নশিপ পরাজয় ১৯২৭-২৮ মরসুমে আসে যখন চূড়ান্ত চ্যাম্পিয়ন টোরিনো তাদের ১১-০ গোলে পরাজিত করে।
নীলরতন ধর
বিজ্ঞানের প্রসারে অবদান
এলাহাবাদে ইণ্ডিয়ান ইনস্টিটিউট অফ সোশ্যাল সায়েন্স এর বাড়িটির জন্য তিনি ২০ লক্ষ টাকা ব্যয় করেন। এলাহাবাদ বিশ্ববিদ্যালয় পরে ১৯৪৯ খ্রিস্টাব্দে নীলরতন ধরের প্রথমা স্ত্রী বিজ্ঞানী শীলা ধরের মৃত্যুর পর তার নামাঙ্কিত করে। অত্যন্ত মিতব্যয়ী জীবনযাপন করতেন। বিজ্ঞান গবেষণার জন্য বহু অর্থ দান কলেছেন। আচার্য্য প্রফুল্লচন্দ্র রায়ের নামে অধ্যাপক পদ ও আচার্য্য জগদীশচন্দ্র বসুর নামে লেকচারার পদ সৃষ্টি জন্য ১ লক্ষ টাকা দিয়েছেন। চিত্তরঞ্জন সেবাসদনকে ১ লক্ষ টাকা এবং এ ছাড়া তার ৭ বছরের সম্পূর্ণ বেতন এলাহাবাদ বিশ্ববিদ্যালয়কে দান করেছেন। ভারত সরকার তাঁকে 'পদ্মশ্রী' খেতাব দিতে চাইলে তিনি তা বিনয়ের সঙ্গে প্রত্যাখান করেন।
ত্রিপুর রহস্য
ইতিহাস ও গঠন
ত্রিপুর রহস্য হল ভগবান দত্তাত্রেয় ও পরশুরামের মধ্যে কথোপকথন। হারীতের পুত্র হরীতায়নের নামানুসারে একে হরীতায়ন সংহিতাও বলা হয়।
কমন জেন্ডার-দ্য ফিল্ম
গানের তালিকা
{| class="wikitable" ! ট্র্যাক !! গান !! কণ্ঠশিল্পী !! টীকা
তরুণ অরোরা
তরুণ অরোরা হলেন একজন ভারতীয় মডেল এবং অভিনেতা, যিনি মূলত হিন্দি, তেলুগু এবং তামিল ভাষার চলচ্চিত্রে কাজ করেন।
এডওয়ার্ড বেলামি
এডওয়ার্ড বেলামি (Edward Bellamy) (২৬ মার্চ, ১৮৫০ – ২২ মে, ১৮৯৮) ছিলেন একজন মার্কিন লেখক এবং সমাজতন্ত্রী তিনি তার কল্পলৌকিক উপন্যাস লুকিং ব্যাকওয়ার্ড এবং রিপ ভান উইংকল-এর জন্য বিখ্যাত ছিলেন। বেলামির একটি সুন্দর ভবিষ্যতের কল্পনা অনুপ্রাণিত করেছিল কমপক্ষে ১৬৫টি "জাতীয়তাবাদী ক্লাব" গঠন করতে যেগুলো বেলামির রাজনৈতিক ধারণা প্রচার করতো এবং সেগুলোকে প্রায়োগিক বাস্তবে রূপান্তরের জন্য কাজ করত। "জাতীয়তাবাদী" পত্রিকার একটির শেষ সংখ্যায় উল্লেখ করা হয়েছিল যে প্রায় ৫০০টির বেশি ক্লাব গঠিত হয়েছে।
সারওয়ারী রহমান
রাজনৈতিক জীবন
সারওয়ারী রহমান বাংলাদেশ জাতীয়তাবাদী দলের স্থায়ী কমিটির সদস্য ছিলেন। এরপর তিনি বিএনপির চেয়ারপারসনের উপদেষ্টা পরিষদের সদস্য মনোনীত হন।
রহমান ১৯৯১ সালে ৫ম জাতীয় সংসদে বিএনপি মনোনীত জাতীয় সংসদের সংরক্ষিত নারী আসনের সদস্য নির্বাচিত হয়েছিলেন। তিনি ১৯৯১ সালের ১৯ সেপ্টেম্বর খালেদা জিয়া মন্ত্রীসভার সমাজকল্যাণ প্রতিমন্ত্রী হিসেবে দায়িত্ব গ্রহণ করেন। ১৯৯৩ সালের ১৪ আগস্ট পর্যন্ত তিনি সমাজকল্যাণ মন্ত্রণালয়ের প্রতিমন্ত্রী ছিলেন। ২০০৫-২০০৬ পর্যন্ত তিনি জাতীয় সংসদের সংরক্ষিত মহিলা আসন-২৫ (জাতীয় ৩২৫)-এর সদস্য ছিলেন।
শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম
শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম (পূর্বনাম শরীয়তপুর স্টেডিয়াম) শরীয়তপুর জেলায় অবস্থিত একটি জেলা স্টেডিয়াম। এটি শরীয়তপুর বিদ্যুৎ সরবরাহ উপকেন্দ্রের পাশে অবস্থিত। স্টেডিয়ামটি ১৯৮০ সালে শহরের ধনুকা মৌজায় নির্মাণ করা হয়। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ মুন্সী আব্দুর রউফের নামে নামকরণ করা হয়।
ওড়িশা ফুটবল ক্লাব
ওড়িশা ফুটবল ক্লাব (এছাড়াও সংক্ষেপে ওড়িশা এফসি নামে পরিচিত) হল ভুবনেশ্বর, ওড়িশায় অবস্থিত একটি ভারতীয় পেশাদার ফুটবল ক্লাব, যেটি ভারতীয় ফুটবলের শীর্ষ লিগ ইন্ডিয়ান সুপার লিগে প্রতিযোগিতা করে। ইন্ডিয়ান সুপার লিগের উদ্বোধনী মৌসুমের আগে, ক্লাবটি দিল্লি ডায়নামোস ফুটবল ক্লাব হিসাবে প্রতিষ্ঠিত হয়েছিল। ক্লাবটির নাম পরিবর্তন করে ওড়িশা ফুটবল ক্লাব রাখা হয়, কারণ এটি তার বর্তমান ভিত্তি, ওড়িশার ভুবনেশ্বরের কলিঙ্গা স্টেডিয়ামে চলে আসে।
রাজ আটওয়াল, রেঞ্জার্স, ওয়াটফোর্ড এবং কভেন্ট্রি সিটির সাবেক বাণিজ্যিক প্রধান, বর্তমানে ক্লাবের সভাপতি হিসেবে দায়িত্ব পালন করছেন। ডেভিড ভিলা, প্রাক্তন স্প্যানিশ আন্তর্জাতিক এবং প্রিমিয়াম কনসালটিং এজেন্সি DV7 ম্যানেজমেন্টের প্রতিষ্ঠাতা, কারিগরি উপদেষ্টা এবং গ্লোবাল ফুটবল অপারেশনের প্রধান। জোসেপ গোম্বাউ বর্তমানে প্রধান কোচ হিসেবে দায়িত্ব পালন করছেন; ২০২২-২৩ ইন্ডিয়ান সুপার লিগের মৌসুমের আগে তিনি প্রধান কোচ হিসেবে নিযুক্ত হন। ২০২২ সালের হিসাবে ওড়িশা এফসি-এর মূল্য $৫.৭২ মিলিয়ন।
কপলি পদক
thumb|জন থিওফিলাস দিসাগুলিয়াস কপলি পদক (Copley Medal) বিজ্ঞানের যেকোন ক্ষেত্রে বিশেষ কৃতিত্বের জন্য প্রদত্ত একটি পুরস্কার। রয়েল সোসাইটি ১৭৩১ সালে লন্ডনে এই পুরস্কারের প্রচলন করেছিল। তখন থেকে নিয়মিতই প্রদান করা হচ্ছে। এটি রয়েল সোসাইটির প্রাচীনতম এবং সর্বোচ্চ পুরস্কার।
চেঙ্গিজ (চলচ্চিত্র)
সঙ্গীত
হিন্দি সংস্করণ:
সমালোচনামূলক প্রতিক্রিয়া
এশিয়ানেট নিউজ বাংলার সায়নিতা চক্রবর্তী ৫ এর মধ্যে ৪ রেটিং দিয়েছেন এবং লিখেছেন "জিতের জয়দেব সিং থেকে চেঙ্গিজ হয়ে ওঠার কাহিনি নিয়ে তৈরি ‘চেঙ্গিজ’। ছবি জুড়ে রয়েছে বহু অ্যাকশন দৃশ্য। দর্শকদের ভালোবাসা পেতে সফল হলেন কিনা জিৎ এটাই এখন দেখার পালা।"
উত্তরকন্যা
উত্তরকন্যা হল স্যাটেলাইট টাউনশিপের একটি ভবন যেখানে পশ্চিমবঙ্গের উত্তরবঙ্গ উন্নয়ন বিভাগের অস্থায়ী রাজ্য সচিবালয় রয়েছে। এটি ২০ জানুয়ারী ২০১৪-এ মুখ্যমন্ত্রী মমতা বন্দ্যোপাধ্যায় উদ্বোধন করেছিলেন।
রেশমা (গায়িকা)
প্রাথমিক জীবন
তিনি কোনও আনুষ্ঠানিক শিক্ষা গ্রহণ করেননি এবং তাঁর শৈশবকালীন বেশিরভাগ সময় পাকিস্তানের সিন্ধু গুণী সাধুদের 'মাজার' (মাজার) গানে কাটিয়েছিলেন। তিনি পছন্দমতো নিরামিষ ছিলেন এবং তার প্রিয় খাবারগুলি হ'ল 'সাগ' (রান্না করা সরিষার শাক), 'মাকাই রোটি' (ভুট্টা রুটি) এবং 'মিসি রোটি'।
পেশা
২০০৪ সালে, তিনি "আশকান দি গালি ভিচ মুকাম দে গায়া" রেকর্ড করেছিলেন, যা বলিউড ছবি বো তেরা নাম থায় ব্যবহৃত হয়েছিল এবং এটি ভারতে হিট রেকর্ডও ছিল।
২০০৬ সালের জানুয়ারিতে, তিনি উদ্বোধনী লাহোর-অমৃতসর বাসের যাত্রীদের মধ্যে অন্যতম ছিলেন, এটি ১৯৪৪ সালের পর প্রথম পাঞ্জাবের উভয় অংশকে সংযোগকারী এই প্রথম পরিষেবা। বাসটিতে ২৬ জন যাত্রী ছিল যার মধ্যে ১৫ জন পাকিস্তানি কর্মকর্তা ছিলেন এবং রেশমা নিজের এবং তার পরিবারের জন্য সাতটি আসন বুক করেছিলেন। রেশমা এই সফরে ভারতে অনেক পারফরম্যান্স দেওয়ার পরিকল্পনা করেছিলেন।